Landsrettens sagsomkostningsafgørelse i sag om bevissikring i forhold til en række varenumre ændret, således at sagsomkostningsbeløbet blev forhøjet
Ret: Højesteret (3. instans)
Faggruppe: Civilsag — Visse kæresager
Sagsemner: Fogedret;

/

Sagsomkostninger i bevissikringssag forhøjet

Kendelse afsagt 16. marts 2021

Sag 9/2021

Kærende ApS, tidligere Indkærede ApS
mod
Indkærede A/S, tidligere Kærende A/S

Sagsomkostningerne i et kæremål om omfanget af en bevissikringsundersøgelse
om mulige over-trædelser af ophavsretsloven og markedsføringsloven forhøjet

I en bevissikringssag mellem Kærende ApS, tidligere Indkærede ApS og Indkærede
A/S, tidligere Kærende A/S ved Fogedretten i Aarhus opstod der uenighed om
bevissikringsundersøgelsens genstand og omfang. Indkærede A/S, tidligere
Kærende A/S ønskede bevissikringsundersø-gelsen begrænset på en række punkter.
Fogedretten bestemte, at der ikke var grundlag for at begrænse
bevissikringsundersøgelsen. Indkærede A/S, tidligere Kærende A/S kærede
fogedrettens kendelse til landsretten.   

Kæremålet gav anledning til omfattende skriftveksling mellem parterne og blev
efter landsrettens be-stemmelse behandlet mundtligt. Landsretten stadfæstede
fogedrettens kendelse og tilkendte Kærende ApS, tidligere Indkærede ApS 25.000
kr. i sagsomkostninger til dækning af advokatudgift under kæresagen. Kærende
ApS, tidligere Indkærede ApS kærede landsrettens omkostningsafgørelse til
Højesteret.

Højesteret fandt under hensyn til navnlig kæresagens karakter og advokatarbejdets
omfang, at beløbet til dækning af advokatudgift for landsretten skulle forhøjes til
60.000 kr. Herved indgik det også, at det i sager om håndhævelse af intellektuelle
ejendomsrettigheder efter retshåndhævelsesdirektivets artikel 14 skal sikres, at den
tabende part bærer en væsentlig og passende del af de rimelige udgifter, som den
vindende part har afholdt.   



/





/